CELEX: 32020R0004
Language: hu
Date: 2019-08-29 00:00:00
Title: A Bizottság (EU) 2020/4 felhatalmazáson alapuló rendelete (2019. augusztus 29.) a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról

6.1.2020   
               
               
                  HU
               
               
                  Az Európai Unió Hivatalos Lapja
               
               
                  L 2/5
               
            
         A BIZOTTSÁG (EU) 2020/4 FELHATALMAZÁSON ALAPULÓ RENDELETE
         (2019. augusztus 29.)
         a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
         mivel:
         
                     (1)
                  
                  
                     Az 1380/2013/EU rendelet célja a visszadobás gyakorlatának az Unió halászati tevékenysége tekintetében történő fokozatos felszámolása a fogási korlátok, valamint – a Földközi-tengeren – az (EU) 2019/1241 európai parlamenti és tanácsi rendelet (2) IX. mellékletében meghatározott minimális méret hatálya alá tartozó fajok állományait érintő fogások kirakodására irányuló kötelezettség bevezetése révén.
                  
               
                     (2)
                  
                  
                     Az 1380/2013/EU rendelet 15. cikke (1) bekezdésének d) pontja szerint a tengerfenéki halászat vonatkozásában a Földközi-tengeren a halászatot meghatározó fajokra legkésőbb 2017. január 1-jétől, az összes többi fajra pedig legkésőbb 2019. január 1-jétől érvényes a kirakodási kötelezettség.
                  
               
                     (3)
                  
                  
                     Az (EU) 2019/1022 európai parlamenti és tanácsi rendelet (3) többéves tervet hoz létre bizonyos tengerfenéki fajoknak a Földközi-tenger nyugati térségében folytatott halászatára vonatkozóan. Franciaország, Olaszország és Spanyolország közös ajánlást nyújtott be, amelyben de minimis kivételt kérelmezett a fenékvonóhálóval ejtett fogások tekintetében. Ez a kérelem azonban egy tizenhárom fajból álló csoportra vonatkozik, amelyek közül csak egy tartozik a többéves terv hatálya alá. A közös ajánlás továbbá mentességet kér a nyílt vízi fajok fenékvonóhálóval ejtett járulékos fogásaira vonatkozóan. Ez a kérelem azonban a tengerfenéki állományokra irányuló olyan halászati tevékenységekre vonatkozik, amelyek nem csak a többéves tervben foglalt halászati tevékenységekre korlátozódnak.
                  
               
                     (4)
                  
                  
                     Az Adriai-tengerre és a Földközi-tenger délkeleti részére vonatkozóan nem kerültek elfogadásra többéves tervek.
                  
               
                     (5)
                  
                  
                     A kirakodási kötelezettség végrehajtása érdekében az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktusok útján egy legfeljebb hároméves időszakra – amely összesen további három évre megújítható –szóló visszadobási terveket fogadjon el a tagállamok által az illetékes tanácsadó testületekkel egyeztetve kidolgozott közös ajánlások alapján.
                  
               
                     (6)
                  
                  
                     Az (EU) 2017/86 felhatalmazáson alapuló bizottsági rendelet (4) bizonyos tengerfenéki fajoknak a Földközi-tengeren folytatott halászata kapcsán 2017. január 1. és 2019. december 31. között alkalmazandó visszadobási tervet írt elő a Földközi-tengeren közvetlen állománygazdálkodási érdekkel bíró tagállamok (Görögország, Spanyolország, Franciaország, Horvátország, Olaszország, Ciprus, Málta és Szlovénia) által a Bizottsághoz 2016-ban benyújtott három közös ajánlás alapján. A közös ajánlások a Földközi-tenger nyugati részére, az Adriai-tengerre, illetve a Földközi-tenger délkeleti részére vonatkoztak.
                  
               
                     (7)
                  
                  
                     Az (EU) 2017/86 felhatalmazáson alapuló rendeletet az (EU) 2018/153 felhatalmazáson alapuló bizottsági rendelet (5) és az (EU) 2018/2036 felhatalmazáson alapuló bizottsági rendelet (6) módosította a közvetlen állománygazdálkodási érdekkel bíró érintett tagállamok által benyújtott, valamint a Földközi-tenger nyugati részére, az Adriai-tengerre és a Földközi-tenger délkeleti részére vonatkozó közös ajánlást követően.
                  
               
                     (8)
                  
                  
                     2019 májusában Franciaország, Olaszország és Spanyolország a regionális Pescamed magas szintű csoporton belüli konzultációt követően benyújtották a Bizottságnak a Földközi-tenger nyugati térségében folytatott tengerfenéki halászattal kapcsolatos visszadobási tervre vonatkozó közös ajánlásukat.
                  
               
                     (9)
                  
                  
                     A regionális Sudestmed magas szintű csoporton belüli konzultációt követően Ciprus, Görögország, Olaszország és Málta 2019 májusában benyújtották a Bizottságnak a Földközi-tenger délkeleti térségében folytatott tengerfenéki halászattal kapcsolatos visszadobási tervre vonatkozó közös ajánlásukat.
                  
               
                     (10)
                  
                  
                     A regionális Adriatica magas szintű csoporton belüli konzultációt követően Horvátország, Olaszország és Szlovénia 2019 májusában benyújtották a Bizottságnak az Adriai-tengeren folytatott tengerfenéki halászattal kapcsolatos visszadobási tervre vonatkozó közös ajánlásukat.
                  
               
                     (11)
                  
                  
                     A három közös ajánlást a Halászati Tudományos, Műszaki és Gazdasági Bizottság (HTMGB) 2019. július 1–5-i nyári plenáris ülésén (7) értékelte.
                  
               
                     (12)
                  
                  
                     A három magas szintű tagállami munkacsoport 2019 júliusában aktualizált, a tudományos szakvéleményekkel összehangolt közös ajánlásokat nyújtott be.
                  
               
                     (13)
                  
                  
                     Az 1380/2013/EU rendelet 18. cikke értelmében a Bizottság figyelembe vette mind a HTMGB értékelését, mind annak szükségességét, hogy a tagállamok biztosítsák a kirakodási kötelezettség teljeskörű végrehajtását.
                  
               
                     (14)
                  
                  
                     A Földközi-tenger nyugati részére vonatkozó aktualizált közös ajánlás az 1380/2013/EU rendelet 15. cikke (5) bekezdésének b) pontjában előírt, nagy túlélési arányon alapuló mentesség 2021. december 31-ig történő alkalmazását javasolja a horgokkal és horogsorokkal (LHP, LHM, LLS, LLD, LL, LTL, LX) kifogott nagyszemű vörösdurbincs (Pagellus bogaraveo) esetében. A HTMGB úgy vélte, hogy e mentesség alátámasztására 2018-ban benyújtottak bizonyos bizonyítékokat. A 2019-ben szolgáltatott további adatok még jobban alátámasztják a kérelem indokoltságát. Ezért az említett mentesség alkalmazását helyénvaló 2021. december 31-ig meghosszabbítani.
                  
               
                     (15)
                  
                  
                     A három aktualizált közös ajánlás javasolja a túlélési arányon alapuló mentesség 2021. december 31-ig történő alkalmazását a Földközi-tenger nyugati részén, az Adriai-tengeren és a Földközi-tenger délkeleti részén hálókkal (GNS, GN, GND, GNC, GTN, GTR, GEN), valamint rákcsapdákkal és csapdákkal (FPO, FIX) kifogott európai homár (Homarus gammarus) és langusztafélék (Palinuridae) esetében. A HTMGB úgy vélte, hogy a további bizonyítékok nyújtására használt módszer megalapozott volt, és a túlélési arány magas (64 %) volt. A fentiek fényében e mentességek alkalmazását helyénvaló 2021. december 31-ig meghosszabbítani.
                  
               
                     (16)
                  
                  
                     A Földközi-tenger nyugati részére vonatkozó aktualizált közös ajánlás az 1380/2013/EU rendelet 15. cikke (5) bekezdésének c) pontjában előírt de minimis kivétel alkalmazását javasolja a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea), az aranydurbincs (Sparus aurata) és a piros ostorgarnéla (Parapenaeus longirostris) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által e fajokból ejtett összes éves fogás legfeljebb 5 %-áig 2020-ban és 2021-ben; a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által a piros ostorgarnéla kivételével e fajokból ejtett összes éves fogás legfeljebb 3 %-áig 2020-ban és 2021-ben; valamint a horgokat és horogsorokat (LHP, LHM, LLS, LLD, LL, LTL, LX) használó hajók által a nagyszemű vörösdurbincs és a piros ostorgarnéla kivételével e fajokból ejtett összes éves fogás legfeljebb 1 %-áig 2020-ban és 2021-ben. A HTMGB megítélése szerint bizonyíték van arra, hogy a fedélzeten elvégzett további kezelés és a válogatással eltöltött idő miatt növekedtek a költségek. A HTMGB továbbá tudomásul vette a nem szándékos fogások parton történő kezelésének költségeire vonatkozó bizonyítékokat; e tevékenység nehezen követhető nyomon a Földközi-tenger térségében, mivel a flotta főként kisüzemi hajókból áll, amelyek számos, a part különböző részein elhelyezkedő kikötőben rakodják ki fogásaikat. A HTMGB arra a következtetésre jutott, hogy a csekély mennyiségek és a rendkívül sok kirakodóhely miatt még ha el is lehetne adni a kirakodott nem szándékos fogásokat, a bizonyítékok arra utalnak, hogy a beszedési költségek aránytalanok lennének.
                  
               
                     (17)
                  
                  
                     Az Adriai-tengerre vonatkozó aktualizált közös ajánlás a de minimis kivétel alkalmazását javasolja a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), az aranydurbincs (Sparus aurata) és a piros ostorgarnéla (Parapenaeus longirostris) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által e fajokból ejtett összes éves fogás legfeljebb 5 %-áig 2020-ban és 2021-ben; a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által a piros ostorgarnéla kivételével, de a közönséges nyelvhal beszámításával e fajokból ejtett összes éves fogás legfeljebb 3 %-áig 2020-ban és 2021-ben; valamint a horgokat és horogsorokat (LHP, LHM, LLS, LLD, LL, LTL, LX) használó hajók által a nagyszemű vörösdurbincs és a piros ostorgarnéla kivételével, de a közönséges nyelvhal beszámításával e fajokból ejtett összes éves fogás legfeljebb 1 %-áig 2020-ban és 2021-ben. A HTMGB megítélése szerint bizonyíték van arra, hogy a fedélzeten elvégzett további kezelés és a válogatással eltöltött idő miatt növekedtek a költségek. A HTMGB továbbá tudomásul vette a nem szándékos fogások parton történő kezelésének költségeire vonatkozó bizonyítékokat; e tevékenység nehezen követhető nyomon a Földközi-tenger térségében, mivel a flotta főként kisüzemi hajókból áll, amelyek számos, a part különböző részein elhelyezkedő kikötőben rakodják ki fogásaikat. A HTMGB arra a következtetésre jutott, hogy a csekély mennyiségek és a rendkívül sok kirakodóhely miatt még ha el is lehetne adni a kirakodott nem szándékos fogásokat, a bizonyítékok arra utalnak, hogy a beszedési költségek aránytalanok lennének.
                  
               
                     (18)
                  
                  
                     A Földközi-tenger délkeleti részére vonatkozó aktualizált közös ajánlás a de minimis kivétel alkalmazását javasolja a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által e fajokból ejtett összes éves fogás legfeljebb 5 %-áig 2020-ban és 2021-ben; a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által az említett fajokból ejtett összes éves fogás legfeljebb 3 %-áig 2020-ban és 2021-ben, valamint a horgokat és horogsorokat (LHP, LHM, LLS, LLD, LL, LTL, LX) használó hajók által a nagyszemű vörösdurbincs kivételével, de a szürke tőkehal beszámításával e fajokból ejtett összes éves fogás legfeljebb 1 %-áig 2020-ban és 2021-ben. A HTMGB megítélése szerint bizonyíték van arra, hogy a fedélzeten elvégzett további kezelés és a válogatással eltöltött idő miatt növekedtek a költségek. A HTMGB továbbá tudomásul vette a nem szándékos fogások parton történő kezelésének költségeire vonatkozó bizonyítékokat; e tevékenység nehezen követhető nyomon a Földközi-tenger térségében, mivel a flotta főként kisüzemi hajókból áll, amelyek számos, a part különböző részein elhelyezkedő kikötőben rakodják ki fogásaikat. A HTMGB arra a következtetésre jutott, hogy a csekély mennyiségek és a rendkívül sok kirakodóhely miatt még ha el is lehetne adni a kirakodott nem szándékos fogásokat, a bizonyítékok arra utalnak, hogy a beszedési költségek aránytalanok lennének.
                  
               
                     (19)
                  
                  
                     A HTMGB megjegyezte azt is, hogy a (16), a (17) és a (18) preambulumbekezdésben említett kivételek sokféle visszadobási arányt mutató fajok széles csoportját fedik le, ugyanakkor úgy véli, hogy tekintettel az érintett halászati tevékenységek összetettségére, az ilyen széles körű lefedettség helytálló megközelítés. Végezetül a HTMGB úgy vélte, hogy az egyes fajokra vonatkozó egyedi de minimis kivételek valószínűleg számos különféle kivételt eredményeznének, amelyek éppolyan nehezen lennének nyomon követhetőek. A javasolt kivételek olyan fajcsoportokra vonatkoznak, amelyek az (EU) 2019/1241 rendelet IX. melléklete szerinti legkisebb méretek hatálya alá tartozó fajok többi részét fedik le, és amelyekre nem vonatkoznak fogási korlátok; ezért az 1380/2013/EU rendelet 15. cikkének (8) és (9) bekezdése nem alkalmazandó. Emellett e fajok kifogása egyidejűleg és nagyon eltérő mennyiségekben történik, ami megnehezíti az egy-egy állományra összpontosító megközelítést. Ráadásul e fajok egyedeit kisüzemi halászhajók fogják ki, kirakodásuk pedig a part mentén elszórva található számos különböző kirakodási ponton történik.
                  
               
                     (20)
                  
                  
                     A három aktualizált közös ajánlás javasolja a de minimis kivétel alkalmazását a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által a Földközi-tenger nyugati részén, az Adriai-tengeren és a Földközi-tenger délkeleti részén e fajokból ejtett összes éves járulékos fogás legfeljebb 5 %-áig 2020-ban és 2021-ben. A HTMGB megítélése szerint bizonyíték van arra, hogy a fedélzeten elvégzett további kezelés és a válogatással eltöltött idő miatt növekedtek a költségek. A HTMGB továbbá tudomásul vette a nem szándékos fogások parton történő kezelésének költségeire vonatkozó bizonyítékokat; e tevékenység nehezen követhető nyomon a Földközi-tenger térségében. A HTMGB arra a következtetésre jutott, hogy a csekély mennyiségek és a rendkívül sok kirakodóhely miatt még ha el is lehetne adni a kirakodott nem szándékos fogásokat, a bizonyítékok arra utalnak, hogy a beszedési költségek aránytalanok lennének.
                  
               
                     (21)
                  
                  
                     A fentiek fényében a (16), a (17), a (18) és a (20) preambulumbekezdésben említett de minimis kivételeket helyénvaló – a közös ajánlásban szereplő százalékos arányoknak megfelelően és az 1380/2013/EU rendelet 15. cikkének (1) bekezdésében megengedett szinteket meg nem haladó értékek szerint – 2021. december 31-ig alkalmazni.
                  
               
                     (22)
                  
                  
                     Végezetül a Földközi-tenger délkeleti részére vonatkozó aktualizált közös ajánlás azt javasolja, hogy a visszadobási terv földrajzi hatályát a GFCM 14, 21, 24, 26 és 27 földrajzi alterületekre is ki kell terjeszteni. A HTMGB utalt erre a javaslatra, de nem tett további észrevételeket. A hatálynak a Földközi-tenger délkeleti medencéjének egészére történő kiterjesztése növelni fogja az egységességet, és lehetővé teszi a kirakodási kötelezettség jobb végrehajtását. A földrajzi hatály ily módon történő kiterjesztése ezért megfelelőnek tűnik.
                  
               
                     (23)
                  
                  
                     A tagállamok újra megerősítették elkötelezettségüket az iránt, hogy az aktuális kutatási programok eredményeinek megfelelően fokozzák a halászeszközök szelektivitását, így csökkentve és korlátozva a nem szándékos fogásokat és különösen a minimális állományvédelmi referenciaméret alatti fogásokat.
                  
               
                     (24)
                  
                  
                     A tagállamok továbbá kötelezik magukat arra, hogy további halbölcsőhelyeket jelöljenek ki a fiatal egyedek mortalitásának csökkentése érdekében.
                  
               
                     (25)
                  
                  
                     A Földközi-tenger nyugati részére vonatkozó közös ajánlással összhangban az érintett tagállamok ösztönzik a T90 típusú, 50 mm szembőségű léhésből készült zsákvég vagy hosszabbító elem használatát és az azonnali hatályú halászati tilalmakkal kapcsolatos kísérletek folytatását.
                  
               
                     (26)
                  
                  
                     Az aktualizált közös ajánlásokban javasolt intézkedések összhangban vannak az 1380/2013/EU rendelet 15. cikkének (4) bekezdésével, 15. cikke (5) bekezdésének c) pontjával és 18. cikkének (3) bekezdésével, ezért belefoglalhatók az (EU) 2017/86 felhatalmazáson alapuló bizottsági rendelettel létrehozott visszadobási tervbe.
                  
               
                     (27)
                  
                  
                     A kis méretű nyílt vízi fajokra irányuló halászat esetében az e fajokra vonatkozó de minimis kivételeket az (EU) 2018/161 felhatalmazáson alapuló bizottsági rendelet (8) határozza meg. Ezzel szemben a kis méretű nyílt vízi fajok tengerfenéki halászat során ejtett járulékos fogásaira vonatkozó de minimis kivételeket az (EU) 2017/86 felhatalmazáson alapuló rendeletben indokolt szerepeltetni.
                  
               
                     (28)
                  
                  
                     Az (EU) 2017/86 felhatalmazáson alapuló bizottsági rendeletet ezért ennek megfelelően módosítani kell.
                  
               
                     (29)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és az ahhoz kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. Ezt a rendeletet 2020. január 1-jétől indokolt alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2017/86 felhatalmazáson alapuló rendelet a következőképpen módosul:
            
                        1.
                     
                     
                        A 2. cikk e) pontja helyébe a következő szöveg lép:
                        
                                    „e)
                                 
                                 
                                    a »Földközi-tenger délkeleti része«: a GFCM 14, 15, 16, 19, 20, 21, 22, 23, 24, 25, 26 és 27 földrajzi alterületek.”
                                 
                              
                  
                        2.
                     
                     
                        A 3. cikk (1) bekezdésének g)–i) pontja helyébe a következő szöveg lép:
                        
                                    „g)
                                 
                                 
                                    a Földközi-tenger nyugati részén a nagyszemű vörösdurbincs (Pagellus bogaraveo) horgokkal és horogsorokkal (LHP, LHM, LLS, LLD, LL, LTL, LX) ejtett fogásai;
                                 
                              
                                    h)
                                 
                                 
                                    a Földközi-tenger nyugati részén, az Adriai-tengeren és a Földközi-tenger délkeleti részén az európai homár (Homarus gammarus) hálókkal (GNS, GN, GND, GNC, GTN, GTR, GEN), valamint rákcsapdákkal és csapdákkal (FPO, FIX) ejtett fogásai;
                                 
                              
                                    i)
                                 
                                 
                                    a Földközi-tenger nyugati részén, az Adriai-tengeren és a Földközi-tenger délkeleti részén a langusztafélék (Palinuridae) hálókkal (GNS, GN, GND, GNC, GTN, GTR, GEN), valamint rákcsapdákkal és csapdákkal (FPO, FIX) ejtett fogásai.”
                                 
                              
                  
                        3.
                     
                     
                        A 4. cikk (1) bekezdése a) pontjának iii–vi. alpontja helyébe a következő szöveg lép:
                        
                                    „iii.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea), az aranydurbincs (Sparus aurata) és a piros ostorgarnéla (Parapenaeus longirostris) esetében a fenékvonóhálót használó hajók által e fajokból ejtett összes éves fogás legfeljebb 5 %-a;
                                 
                              
                                    iv.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a kopoltyúhálót és tükörhálót használó hajók által e fajokból ejtett összes éves fogás legfeljebb 3 %-a;
                                 
                              
                                    v.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a horgokat és horogsorokat használó hajók által e fajokból ejtett összes éves fogás legfeljebb 1 %-a;
                                 
                              
                                    vi.
                                 
                                 
                                    a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót használó hajók által e fajokból ejtett összes éves járulékos fogás legfeljebb 5 %-a.”
                                 
                              
                  
                        4.
                     
                     
                        A 4. cikk (1) bekezdése b) pontjának v–viii. alpontja helyébe a következő szöveg lép:
                        
                                    „v.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), az aranydurbincs (Sparus aurata) és a piros ostorgarnéla (Parapenaeus longirostris) esetében a fenékvonóhálót használó hajók által e fajokból ejtett összes éves fogás legfeljebb 5 %-a;
                                 
                              
                                    vi.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a kopoltyúhálót és tükörhálót használó hajók által e fajokból ejtett összes éves fogás legfeljebb 3 %-a;
                                 
                              
                                    vii.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a horgokat és horogsorokat használó hajók által e fajokból ejtett összes éves fogás legfeljebb 1 %-a;
                                 
                              
                                    viii.
                                 
                                 
                                    a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót használó hajók által e fajokból ejtett összes éves járulékos fogás legfeljebb 5 %-a.”
                                 
                              
                  
                        5.
                     
                     
                        A 4. cikk (1) bekezdése c) pontjának iv–vii. alpontja helyébe a következő szöveg lép:
                        
                                    „iv.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a fenékvonóhálót használó hajók által e fajokból ejtett összes éves fogás legfeljebb 5 %-a;
                                 
                              
                                    v.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a kopoltyúhálót és tükörhálót használó hajók által e fajokból ejtett összes éves fogás legfeljebb 3 %-a;
                                 
                              
                                    vi.
                                 
                                 
                                    a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea), a szürke tőkehal (Merluccius merluccius) és az aranydurbincs (Sparus aurata) esetében a horgokat és horogsorokat használó hajók által e fajokból ejtett összes éves fogás legfeljebb 1 %-a;
                                 
                              
                                    vii.
                                 
                                 
                                    a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót használó hajók által e fajokból ejtett összes éves járulékos fogás legfeljebb 5 %-a.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. augusztus 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2013.12.28., 22. o.
         
         
            (2)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
         
            (3)  Az Európai Parlament és a Tanács (EU) 2019/1022 rendelete (2019. június 20.) a tengerfenéken élő állományoknak a Földközi-tenger nyugati térségében folytatott halászatára vonatkozó többéves terv létrehozásáról és az 508/2014/EU rendelet módosításáról (HL L 172., 2019.6.26., 1. o.).
         
            (4)  A Bizottság (EU) 2017/86 felhatalmazáson alapuló rendelete (2016. október 20.) bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról (HL L 14., 2017.1.18., 4. o.).
         
            (5)  A Bizottság (EU) 2018/153 felhatalmazáson alapuló rendelete (2017. október 23.) a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról (HL L 29., 2018.2.1., 1. o.).
         
            (6)  A Bizottság (EU) 2018/2036 felhatalmazáson alapuló rendelete (2018. október 18.) a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról (HL L 327., 2018.12.21., 27. o.).
         
            (7)  https://stecf.jrc.ec.europa.eu/plen1902
         
            (8)  A Bizottság (EU) 2018/161 felhatalmazáson alapuló rendelete (2017. október 23.) egyes kis méretű nyílt tengeri fajok földközi-tengeri halászatában alkalmazandó de minimis kivétel meghatározásáról (HL L 30., 2018.2.2., 1. o.).